I 2019 mottok hun førsteprisen som ble delt ut på den internasjonale mønstringen i Edinburgh, for sitt veggteppe «Ranke». Dette teppet inngår i en verkserie kalt «Arvestykker», der Been har latt seg inspirere av tekstiltradisjonene i Telemark, og da spesielt av rosesaumen i bunadssokkene som brukes til beltestakken. Det prisvinnende teppet har senere fått plass i Telemark Museums nye museumsbygg i Skien.